
				OPĆINSKOM SUDU U LJUBUŠKOM       


                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 

O P  T  U  Ž  N  I  C  U

Protiv:

B. V. rođen … u M. 
Da  je:
Nakon što je prethodno na njemu poznat način nabavio suhu zeljastu NN biljnu materiju, koja svojim izgledom asocira na opojnu drogu tipa „Marihuana“ i bijelu praškastu materiju koja svojim izgledom asocira na opojnu drogu Kokain, iako je znao da se radi o opojnoj drogi i da je posjedovanje iste zakonom zabranjeno, protivno odredbi čl. 4 i 19 Zakona o sprječavanju i suzbijanju opojnih droga (''Sl. glasnik BiH'' broj 8/06), što je htio, suhu zeljastu NN biljnu materiju je držao u kutiji cigareta bijele boje s natpisom „Marlboro“  i bijelu praškastu materiju držao u 2 PVC vrećice bijele boje u kutiji sa papirom i filterima za ručno motanje cigareta sivo plave boje sa natpisom „Partiy&Hosue“  sve do dana 04.04.2025. godine kada je oko 02,00 sati u Lj. u Ul. …, dok je upravljao vozilom marke VW Golf tip 7, reg. oznaka …, bio kontroliran od strane policijskih službenika PU Ljubuški, kojima je tom prilikom dobrovoljno pokazao i predao kutiju cigareta bijele boje s natpisom „Marllboro“ unutar koje se nalazi suha zeljasta materija koja svojim izgledom i mirisom asocira na opojnu drogu tipa „Marihuana“ i kutiju sa papirom i filterima za ručno motanje cigareta sivo plave boje sa natpisom „Partiy&Hosue“ unutar koje se nalaze dvije PVC vrećice bijele boje u kojima se nalazi bijela praškasta materija koja svojim izgledom asocira na opojnu drogu tipa Kokain, da bi se naknadnim vještačenjem utvrdilo da zeljasti materijal koji se nalazi u kutiji cigareta marke Marllboro neto mase 1,132 g sadrži psihotropnu komponentu tetrahidrokanabinol (THC), te bijela praškasta materija iz dvije PVC vrećice sadrže psihotropnu komponentu kokain, a cannabis i tertahidrokanabinol (THC) se nalaze na Popisu opojnih droga, psihotropnih materija, biljaka iz kojih se može dobiti opojna droga i prekursora Zakona o sprečavanju i suzbijanju zloupotrebe opojnih droga („Sl. glasnik BiH“ broj 8/06, 103/08 i 51/11).

	Dakle, da je neovlašteno posjedovao opojnu drogu,  
	
	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.	

Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom B. V. izrekne mjera sigurnosti oduzimanja predmeta, tako što će se od istog trajno oduzeti kutija cigareta bijele boje s natpisom „Marlboro“ unutar koje se nalazi suha zeljasta materija koja svojim izgledom i mirisom asocira na opojnu drogu tipa „Marihuana“ i kutije sa papirom i filterima za ručno motanje cigareta sivo plave boje sa natpisom „Partiy&Hosue“ unutar koje se nalaze dvije PVC vrećice bijele boje u kojima se nalazi bijela praškasta materija koja svojim izgledom asocira na opojnu drogu tipa Kokain, oduzete od B. V. po zapisniku o dobrovoljnoj predaji predmeta PU Ljubuški broj … od 04.04.2025. godine, kojeg prati potvrda o privremenom oduzimanju predmeta, broj … od 04.04.2025 godine, koja se po naredbi Općinskog suda u Ljubuškom broj … Kpp od 08.04.2025. godine čuva u prostorijama PU Ljubuški, jer su to predmeti kojim je kazneno djelo počinjeno, odnosno predmet – opojna droga koja se obvezno oduzima od počinitelja.

